смешни разкази за Китай
От Ислямска държава решили да пратят осем терористи със самоубийствена мисия в Китай, за да всеят ужас. Тренирали ги и ги изпратили. Първият имал мисия в Пекин - да взриви най-сложното кръстовище на много нива - припаднал от въртенето по естакадите. Вторият имал мисия в Шанхай - да се взриви в метрото в част пик. Не успял да влезе в нито едно влакче. Третият трябвало да постави дистанционна бомба в супермаркет в Шанси. Откраднали му детонатора. Четвъртият трябвало да се взриви в известен ресторант в Съчуан. Умрял от хранително натравяне с пикантна храна. Петият трябвало да се взриви в лобито на луксозен хотел в ХК. Заклали го Триадите преди да се доближи до хотела. Шестият трябвало да се взриви във военен завод в Шенян. Загубил се в смога и умрял от замърсяването на въздуха. Седмият терорист всъщност била жена. Трябвало да влезе в бар в Хенян и да се взриви. Разказват, че се срещнала с трафикант на органи и повече никой не я видял, ни чул... Последният терорист на практика успял. Влязъл в сграда в Цзянсъ и поставил бомба, която убила доста хора, но китайските медии дори не отразили инцидента, тъй като там било ежедневие. Когато най-сетне споменали взрива в новините, било твърде късно - от ИД екзекутирали терориста, тъй като според тях се е провалил.